CELEX: 62016CN0217
Language: da
Date: 2016-04-18 00:00:00
Title: Sag C-217/16: Anmodning om præjudiciel afgørelse indgivet af Efeteio Athinon (Grækenland) den 18. april 2016 – Europa-Kommissionen mod Kommunen Zagori

20.6.2016   
            
            
               DA
            
            
               Den Europæiske Unions Tidende
            
            
               C 222/7
            
         Anmodning om præjudiciel afgørelse indgivet af Efeteio Athinon (Grækenland) den 18. april 2016 – Europa-Kommissionen mod Kommunen Zagori
   (Sag C-217/16)
   (2016/C 222/09)
   Processprog: græsk
   
      Den forelæggende ret
   
   Efeteio Athinon (appeldomstolen i Athen, Grækenland)
   
      Parter i hovedsagen
   
   
      Sagsøger: Europa-Kommissionen
   
      Sagsøgt: Kommunen Zagori
   
      Præjudicielt/Præjudicielle spørgsmål
   
   
               1)
            
            
               Hvilken karakter har de retsakter, som Europa-Kommissionen vedtager under udøvelse af sine kompetencer i henhold til forordning nr. 2052/88 (1), nr. 4253/88 (2) og nr. 4256/88 (3), og nærmere bestemt [udgør] disse retsakter fra Kommissionen offentligretlige retsakter, og giver de under alle omstændigheder anledning til forvaltningsretlige tvister hvad angår realiteten? Udgør genstanden for Europa-Kommissionens udlæg i fordringer med andre ord et privatretligt krav, såfremt den oprindelige anmodning, som tilgodeses ved tvangsfuldbyrdelsen, udspringer af et offentligretligt retsforhold, der følger af Europa-Kommissionens ovennævnte retsakter[,] eller har de omhandlede retsakter privatretlig karakter og giver anledning til privatretlige tvister?
            
         
               2)
            
            
               Henset til artikel 299 TEUF, ifølge hvilken tvangsfuldbyrdelsen af Europa-Kommissionens retsakter, der indebærer en forpligtelse for andre end medlemsstater til at betale en pengeydelse, sker efter den borgerlige retsplejes regler i den medlemsstat, på hvis område den finder sted, [org. s. 11] og under hensyntagen til bestemmelsen i samme artikel, hvorefter prøvelsen af fuldbyrdelsesforanstaltningernes lovlighed falder inden for de nationale dømmende myndigheders kompetence, hvordan skal de nationale domstoles kompetence i tvister som følge af denne fuldbyrdelse da fastlægges, såfremt disse tvister i henhold til national lovgivning udgør forvaltningsretlige tvister hvad angår realiteten, dvs. såfremt det omhandlede retsforhold er offentligretligt?
            
         
               3)
            
            
               Skal debitors habilitet i tilfælde af tvangsfuldbyrdelse af retsakter, som Europa-Kommissionen vedtager til gennemførelse af forordning nr. 2052/88, nr. 4253/88 og nr. 4256/88, og der indebærer en forpligtelse for andre end medlemsstater til at betale en pengeydelse, [fastlægges] på grundlag af national lovgivning eller fællesskabslovgivningen?
            
         
               4)
            
            
               Såfremt den person, som skal betale den pengeydelse, der følger af en retsakt, som Europa-Kommissionen vedtager til gennemførelse af forordning nr. 2052/88, nr. 4253/88 og nr. 4258/88, er et kommunalt selskab, som efterfølgende er blevet opløst, [udelades] hæfter den kommune, som ejer selskabet, da i henhold til ovennævnte forordninger for betalingen af den omhandlede pengeydelse til Europa-Kommissionen?
            
         
      (1)  EFT L 185 af 15.7.1988, s. 9.
   
      (2)  EFT L 374 af 31.12.1988, s. 1.
   
      (3)  EFT L 374 af 31.12.1988, s. 25.